Identifica les entitats del següent text:
Cecília Alonso i Bozzo o Cecília A. Màntua (Barcelona, 1905 - Barcelona, 29 d'agost de 1974) va ser una escriptora, guionista radiofònica, actriu i dramaturga catalana. Era filla de l'escriptor i dramaturg Gastó A. Màntua i de l'actriu Joana Bozzo i Vergés. Amb el nom artístic de Cecília A. Màntua va escriure obres de teatre, guions per a Ràdio Barcelona i va fer d'actriu. Va ser col·laboradora d'El Día Gráfico. També va escriure novel·les i operetes melodramàtiques en castellà. Va col·laborar en el guió de dues adaptacions de novel·les seves: Sinfonía del hogar, dirigida per Ignacio F. Iquino l'any 1947 i En un rincón de España, dirigida per Jerónimo Mihura l'any 1949. Segons Tomàs Roig i Llop era una “dona d'extraordinària simpatia i d'una gran ductilitat i sentit de poble” (Roig i Llop, 1978, p. 109). El teatre de Cecília A. Màntua es pot qualificar de sentimental, folklòric, convencional i costumista. La majoria de comèdies que va escriure van tenir gran èxit de públic i van gaudir de moltes representacions. Normalment, primer les donava a conèixer com a guions radiofònics, que tenien molta audiència, i després les convertia en peces teatrals. Cal destacar la seva obra Ha passat una oreneta, que es va estrenar el 8 d'abril de 1936 a Ràdio Barcelona, per la Companyia Catalana, dirigida per Adrià Gual. La seva obra més coneguda és La Pepa maca (1954), de la qual se n'han fet incomptables muntatges amateurs per tot Catalunya i que va ser un èxit aclaparador a la cartellera teatral barcelonina de finals dels anys cinquanta, interpretada per actrius com Teresa Cunillé o Paquita Ferrándiz. Jordi Carbonell va dir d'aquesta obra “Cecília A. Màntua té un bon instint escènic i, sobretot, sap fer parlar als seus personatges un llenguatge directe i teatralment eficaç” (Carbonell, 1958, p. 18). La següent obra que va escriure, La cinglera de la mort (1958), es va estrenar al Teatre Guimerà de Barcelona, dirigida per Pere Gil i interpretada per Mercè Bruquetas, Josefina Tapias i Josep Llasat entre altres. L'any 1958 es va estrenar també La cancó de la florista, protagonitzada per Josefina Güell i dirigida per Joan Cumellas. Després va publicar Princesa de Barcelona (1959) i La reina de París (1960). Al teatre Romea es va estrenar el 20 de juliol de 1961 Diana a l'oficina, interpretada per Teresa Cunillé, Domènec Vilarrasa, Rafael Anglada i Pepita Fornés, entre altres. Del mateix any és la comèdia nadalenca Maria Coral, la pessebrista (1961). L'inventor del carrer Gran (1965) és una peça de teatre radiofònic. Història d'un mirall (1966) va ser estrenada al teatre Romea per la companyia de Màrius Cabré. La seva producció continua amb La sardana de Montserrat (1966) i La Virreina (1968), que va guanyar el Premi Lluis Masriera.
Cecília Alonso i Bozzo : artista_o_autor, Cecília A. Màntua : artista_o_autor, Barcelona : Entitat_Geopolítica, Gastó A. Màntua : artista_o_autor, Joana Bozzo i Vergés : artista_o_autor, Ràdio Barcelona : mitjans_massius, Sinfonía del hogar : pel·lícula, Ignacio F. Iquino : actor_o_director, En un rincón de España : pel·lícula, Jerónimo Mihura : actor_o_director, Tomàs Roig i Llop : artista_o_autor, Roig i Llop : artista_o_autor, Ha passat una oreneta : cultura, Companyia Catalana : organització, Adrià Gual : artista_o_autor, La Pepa maca : cultura, Catalunya : Entitat_Geopolítica, Teresa Cunillé : actor_o_director, Paquita Ferrándiz : actor_o_director, Jordi Carbonell : polític, Carbonell : polític, La cinglera de la mort : obra_escrita, Teatre Guimerà : organització, Pere Gil : actor_o_director, Mercè Bruquetas : actor_o_director, Josefina Tapias : actor_o_director, Josep Llasat : actor_o_director, La cancó de la florista : cultura, Josefina Güell : actor_o_director, Joan Cumellas : actor_o_director, El Día Gráfico : mitjans_massius, Princesa de Barcelona : cultura, La reina de París : cultura, teatre Romea : organització, Diana a l'oficina : cultura, Domènec Vilarrasa : actor_o_director, Rafael Anglada : actor_o_director, Pepita Fornés : actor_o_director, Maria Coral, la pessebrista : cultura, L'inventor del carrer Gran : cultura, Història d'un mirall : cultura, Màrius Cabré : actor_o_director, La sardana de Montserrat : cultura, La Virreina : cultura